Richard Nii Armah Quaye

Richard Nii Armah Quaye (born 21st March 1985) be Ghanaian business man, wey sana be founder den board chairmo for Bills Micro Credit."Quick Credit rebrands to Bills". Formally dem dey call de company Quick Angels Limited/Quick Credit and Investment Micro-credit Limited.

 Early life 
Dem born Quaye on de 21 March 1984. He sana dey hail from Jamestown wey dey Greater Accra Region of Ghana.

 Ein career 
Quaye begin ein career as a businessman wey for 8 May 2019, he establish de Quick Angels Limited wey dey focus on promoting start-ups den businesses insyd Ghana. Na de company fund businesses such as Pizzaman Chickenman, Ridge Medical Center, Doughman Foods, CoLi Network, Goldcoast Food, Herbs and Spices, manufacturers of Sankofa Natural Spices, Addicent Foods, manufacturers of Benjie den Duke rice, Zaconut, den Burger King, among odas.

Insyd August 2019, na he make a speech for de 3rd edition of de Entrepreneurs Forum by  de Ghana Investment Promotion Council.

Insyd December 2019, de Entrepreneurship Through Acquisition, a business club for de Harvard Business School invite am make he speak for dema 5th annual conference.

 Awards den recognition 
Insyd October 2019, na Quaye win de Investment Award category of de 40 under 40 awards.

Insyd September 2020, na Quaye emerge as de overall winner insyd de 2020 40 under 40 awards for Kempinski Hotel insyd Accra. He sanso claim de Investment Award category. He sanso win de European CEO Entrepreneur of de year 2020 award.

Insyd May 2021, he sanso receive de Outstanding financial service entrepreneur den de outstanding CEO insyd de 2021 11th Ghana Entrepreneur and Corporate Executive Awards. Insyd July den August 2021, he receive de Outstanding Business Investor Awards den de Outstanding Business Leader insyd de 2021 Ghana Business Standards Awards.

 References 

Category:1984 births
Category:Human
Category:Living people
Category:Ghanaian business executives
Category:Ghanaian chief executives
Category:Businesspeople wey komot Accra
Category:Ghanaians
Category:21st-century Ghanaian businesspeople